ગુજરાતમાં ચિમનભાઈ પટેલ મુખ્યમંત્રી હતા ત્યારે એવી ફરિયાદ મળતી કે મહિલાઓ જયારે ઘરેલુ હિંસાની ફરિયાદ કરવા પોલીસ સ્ટેશન જાય  છે ત્યારે પુરૂષ પોલીસ અધિકારીઓ તેમની ફરિયાદ સાંભળતા નથી અને મહિલાઓની ફરિયાદ નોંધાતી નથી, જેના કારણે ગુજરાતમાં પહેલી વખત મહિલા પોલીસ સ્ટેશનનો ખ્યાલ આવ્યો જેમાં પોલીસ ઈ્સપેકટરથી લઈ કોન્સટબેલ સુધી તમામ પોલીસ સ્ટાફ મહિલાનો જ હોય આ ઘટનાને ત્રીસ વર્ષ થઈ ગયા, હવે ગુજરાતના તમામ મોટા શહેરોમાં મહિલા પોલીસ સ્ટેશન છે અને તેનો સ્ટાફ પણ મહિલા પોલીસનો છે, પણ જે ફરિયાદ ત્રીસ વર્ષ પહેલા હતી તેમાં કોઈ સુધારો આવ્યો નહીં, તો આવું કેમ થયું ફરિયાદ કરનાર પણ મહિલા હોય અને ફરિયાદ નોંધનાર પોલીસ અધિકારી પણ મહિલા હોય તો તકલીફ શું થઈ રહી છે.